pythainlp/thai-wiki-dataset-v3 huggingface dataset:
มัสยิดสีน้ำเงิน (เยเรวาน)

มัสยิดสีน้ำเงิน (Կապույտ մզկիթ; Blue Mosque) เป็นมัสยิดนิกายชีอะฮ์ในเยเรวาน ประเทศอาร์มีเนีย สร้างขึ้นในศตวรรษที่ 18 ถือเป็นสิ่งก่อสร้างสำคัญจากยุคอาร์มีเนียใต้ปกครองของอิหร่าน ปัจจุบันมัสยิดสีน้ำเงินเป็นมัสยิดแห่งเดียวในประเทศอาร์มีเนียที่ยังคงมีการใช้งานในฐานะศาสนสถานอยู่ โดยประเทศอาร์มีเนียมีประชากรมุสลิมอยู่เป็นส่วนน้อย ราว 812 ถึง 1,000 คน หรือคิดเป็น 0.03% ของประชากร ในปี 2013 รัฐมนตรีกระทรวงวัฒนธรรมของอาร์มีเนียแถลงระบุว่ามีความพยายามอย่างมากที่จะเสนอชื่อให้มัสยิดสีน้ำเงินได้รับการขึ้นทะเบียนเป็นแหล่งมรดกโลกของยูเนสโก
==ข้อถกเถียง==
แหล่งข้อมูลอาร์มีเนียและตะวันตกบางส่วนระบุว่ามัสยิดเป็นมัสยิดแบบอิหร่าน/เปอร์เซีย นักมานุษยวิทยาและชาติพันธุ์วรรณา Tsypylma Darieva ระบุว่า "ในสื่อท้องถิ่นและวาทกรรมของทางการ มัสยิดสีน้ำเงินถูกนำไปเกี่ยวข้องกับ [...] ความสัมพันธ์ระหว่างประเทศใหม่ของอาร์มีเนียกับอิหร่าน และปรากฏการเรียกมัสยิดสีน้ำเงินว่า ‘มัสยิดเปอร์เซีย’ เป็นเฉพาะ"
นักข่าว Thomas de Waal ระบุว่าการเรียกมัสยิดนี้ว่าเป็นมัสยิดอิหร่าน/เปอร์เซียนั้นเป็น "การปกปิดข้อเท็จจริงที่ว่าชาวมุสลิมส่วนใหญ่ที่มามัสยิดนี้ในเวลาที่มัสยิดถูกสร้าง (ทศวรรษ 1760) ควรจะเป็นชาวอาเซอร์ไบจานมากกว่า" นอกจากนี้ Darieva ยังระบุว่ามัสยิดเคยใช้เป็นมัสยิดใหญ่ของ "ชาวมุสลิม (ส่วนใหญ่เป็นประชากรอาเซอร์) ในเยเรวานจนถึงทศวรรษ 1920"
ในขณะที่ในประเทศอาเซอร์ไบจาน มัสยิดนี้ถือว่าเป็นมรดกของอาเซอร์ไบจานในเยเรวาน รวมถึงเคยมีเจ้าหน้าที่ระดับสูงของรัฐบาลอาเซอร์ไบจานกล่าวไว้ว่ามัสยิดเป็น "ศูนย์กลางของศาสนิกชนชาวอาเซอร์ไบจานที่ใหญ่ที่สุดในเยเรวาน" หนังสือปี 2007 ชื่อ War against Azerbaijan: Targeting Cultural Heritage (สงครามต่ออาเซอร์ไบจาน: การพุ่งเป้าไปที่มรดกทางวัฒนธรรม) ของกระทรวงการต่างประเทศอาเซอร์ไบจานและมูลนิธิไฮย์ดาร์ อะลีเยฟ ระบุว่าการปรับปรุงและบูรณะมัสยิดในทศวรรษ 1990 มีเป้าหมายที่จะ "นำเสนอมัสยิด[ใหม่]ในฐานะมัสยิดเปอร์เซีย" ในขณะที่นักวิชาการอิสระชาวอาร์มีเนีย Rouben Galichian ปฏิเสธคำกล่าวอ้างดังกล่าวไว้ในหนังสือปี 2009 ชื่อ Invention of History (ประวัติศาสตร์ที่สร้างขึ้น) ว่า "มัสยิดทุกมัสยิด[ในเยเรวาน]ที่สร้างขึ้นระหว่างปี 1635 ถึงทศวรรษ 1820 สร้างขึ้นโดยชาวอิหร่าน ซึ่งทราบดีว่าประชากรมุสลิมส่วนใหญ่ทั้งที่เป็นและไม่เป็นชาวอิหร่านก็นับถือนิกายชีอะฮ์ทั้งนั้น มัสยิดเหล่านี้จึงคล้ายคลึงกันมาก ฉะนั้นจึงเป็นการยากมากที่จะเข้าใจมัสยิดสีน้ำเงินในฐานะ 'มัสยิดอาเซอร์' เพราะ 'มัสยิดอาเซอร์' มันไม่มีอยู่ตั้งแต่แรก"
== เชิงอรรถ ==
== อ้างอิง ==
=== บรรณานุกรม ===
== แหล่งข้อมูลอื่น ==
มัสยิดในประเทศอาร์มีเนีย
สิ่งก่อสร้างในเยเรวาน
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา

เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา (Prince Leopold Clement of Saxe-Coburg and Gotha) ประสูติเมื่อวันที่ 19 กรกฎาคม พ.ศ. 2421 ณ ประเทศสโลวาเกีย เป็นพระโอรสพระองค์ใหญ่ในเจ้าชายฟิลลิพแห่งซัคเซิน-โคบวร์คและโกทาและเจ้าหญิงหลุยส์แห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม มีพระน้องนาง 1 พระองค์คือเจ้าหญิงโดโรเทอาแห่งซัคเซิน-โคบวร์คและโกทาซึ่งทั้งพระองค์และพระน้องนางเป็นสมาชิกนิกายโรมันคาทอลิกในราชวงศ์ซัคเซิน-โคบวร์คและโกทา พระองค์ทรงได้รับการตั้งพระนามตามสมเด็จพระเจ้าเลออปอลที่ 2 แห่งเบลเยียม พระราชอัยกา (ตา)
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา สิ้นพระชนม์เมื่อวันที่ 27 เมษายน 2459 พระชันษา 37 ปี
== อ้างอิง ==
Lundy, Darryl. "The Peerage: Leopold Clemens Philip Prinz von Sachsen-Coburg und Gotha". Retrieved 10 May 2003.
"Was the Surrender of King Leopold a "Runs-in-The-Family" Tragedy?". The Milwaukee Sentinel. 21 July 1940. Retrieved 15 June 2013.
Olivier Defrance et Joseph van Loon, La fortune de Dora : Une petite-fille de Léopold II chez les nazis, Bruxelles, Racine, 2013, p.120
"Royal Love Tragedy: A Woman's Revenge". 1916. Retrieved 15 June 2013.
"Princes' Matrimonial Scandals". The Argus. 11 December 1915. Retrieved 15 June 2013.
Ashdown, Dulcie M. (1981). Victoria and the Coburgs. Robert Hale Limited. ISBN 0709185820.
เจ้าชายแห่งซัคเซิน-โคบวร์คและโกทา
เจ้าชายเยอรมัน
ราชวงศ์เยอรมัน
ส
โรงพยาบาลมหาวิทยาลัยบูรพา

โรงพยาบาลมหาวิทยาลัยบูรพา (Burapha University Hospital) เป็นโรงพยาบาลเพื่อการเรียนการสอนของมหาวิทยาลัย สังกัดคณะแพทยศาสตร์ มหาวิทยาลัยบูรพา โดยตั้งอยู่ในอำเภอเมืองชลบุรี จังหวัดชลบุรี ซึ่งเป็นโรงพยาบาลที่มีความสามารถในบริการระดับตติยภูมิขั้นสูง
== ประวัติ ==
ศูนย์วิทยาศาสตร์สุขภาพ มหาวิทยาลัยบูรพา (เดิมคือโครงการศูนย์การแพทย์) ได้รับการบริจาคโดยพลเอก อาทิตย์ กำลังเอก ซึ่งเปิดดำเนินการเมื่อวันที่ 31 สิงหาคม พ.ศ. 2527 ศูนย์นี้เป็นอาคาร 2 ชั้น คล้ายกับโรงพยาบาลชุมชนอื่น ๆ ที่มีอยู่เดิม โดยมีวัตถุประสงค์เพื่อให้บริการทางการแพทย์แก่ประชาชนในท้องถิ่น พร้อมด้วยศักยภาพในการเป็นสถาบันฝึกอบรม ครั้นภายใน พ.ศ. 2528 แผนกผู้ป่วยนอกได้ขยายตัว และศูนย์ดังกล่าวสามารถทำคลอดได้ตลอด 24 ชั่วโมง กระทั่งใน พ.ศ. 2551 หลังจากการปฏิรูปในมหาวิทยาลัย ได้มีการโอนการดำเนินงานของโรงพยาบาลไปสังกัดคณะแพทยศาสตร์
== ดูเพิ่ม ==
สาธารณสุขในประเทศไทย
โรงพยาบาลในประเทศไทย
== อ้างอิง ==
== แหล่งข้อมูลอื่น ==
บูรพา
โรงพยาบาลในอำเภอเมืองชลบุรี
มหาวิทยาลัยบูรพา
พาร์สลีย์

พาร์สลีย์ (Parsley) เป็นพืชดอกในวงศ์ผักชี (Apiaceae) มีถิ่นกำเนิดในภูมิภาคเมดิเตอร์เรเนียนตอนกลางและตะวันออก (ซาร์ดิเนีย เลบานอน อิสราเอล ไซปรัส ตุรกี อิตาลีตอนใต้ กรีซ โปรตุเกส สเปน มอลตา โมร็อกโก แอลจีเรีย และตูนิเซีย) แต่ได้มีการทำพืชให้เคยชินกับท้องถิ่นที่อื่นในยุโรปและนิยมปลูกเป็นสมุนไพรและผัก
พาร์สลีย์ใช้กันอย่างแพร่หลายในอาหารยุโรป ตะวันออกกลาง และอเมริกัน พาร์สลีย์ใบหยิกมักใช้เป็นประดับอาหาร ในยุโรปกลาง ยุโรปตะวันออก และยุโรปตอนใต้ รวมทั้งในเอเชียตะวันตก มีอาหารหลายจานที่เสิร์ฟพร้อมกับพาร์สลีย์สับสีเขียวโรยบนอาหาร พาร์สลีย์ใบแบนมีลักษณะคล้ายกัน แต่ปลูกง่ายกว่า บางคนบอกว่ามีรสชาติเข้มข้นกว่า พาร์สลีย์รากสามารถหาพบได้ในอาหารยุโรปกลาง ตะวันออก และใต้ ซึ่งใช้เป็นอาหารว่างหรือผักในซุป สตู และหม้ออบอาหารจำนวนมาก เชื่อกันว่าเดิมเติบโตในซาร์ดิเนีย (แถบเมดิเตอร์เรเนียน) และเพราะปลูกครั้งแรกในช่วงศตวรรษที่ 3 ก่อนคริสตกาล ลินเนียสระบุว่าแหล่งที่อยู่อาศัยตามธรรมชาติของพืชคือซาร์ดิเนีย ซึ่งถูกนำเข้ามาในอังกฤษ และมีการเพาะปลูกครั้งแรกในบริเตนในปี ค.ศ. 1548
== การเพาะปลูก ==
พาร์สลีย์เติบโตได้ดีที่สุดในดินที่มีการระบายน้ำดีและชื้น และมีแสงแดดจัด ในอุณหภูมิระหว่าง  และมักจะปลูกจากเมล็ด การงอกใช้เวลานานซึ่งใช้เวลา 4-6 สัปดาห์ และมักเป็นเรื่องยากเนื่องจาก furanocoumarins ในเปลือกเมล็ด โดยปกติพืชที่ปลูกเพื่อใบจะปลูกห่างกัน 10 ซม. ในขณะที่พืชที่ปลูกเพื่อรากจะปลูกห่างกัน 20 ซม. เพื่อให้มีพื้นที่ในการพัฒนาราก
พาร์สลีย์ดึงดูดสัตว์ป่าหลายชนิด ผีเสื้อหางแฉกบางชนิดใช้พาร์สลีย์เป็นพืชอาศัยสำหรับตัวอ่อน หนอนผีเสื้อจะมีลายเป็นสีดำและสีเขียวมีจุดสีเหลือง และจะกินพาร์สลีย์เป็นเวลาสองสัปดาห์ก่อนที่จะกลายเป็นผีเสื้อ ผึ้งและแมลงกินน้ำหวานอื่น ๆ ก็เยี่ยมชมดอกไม้เช่นกัน นกเช่นนกโกลด์ฟินช์กินเมล็ดของพาร์สลีย์
=== พันธุ์ ===
ในการเพาะปลูก พาร์สลีย์แบ่งออกเป็นหลายกลุ่มพันธุ์ ขึ้นอยู่กับรูปแบบของพืชซึ่งเกี่ยวข้องกับการใช้งาน บ่อยครั้งถือเป็นสายพันธุ์ที่แตกต่างกันทางพฤกษศาสตร์ แต่เป็นสายพันธุ์พืชที่มาจากการคัด ไม่ใช่กำเนิดตามธรรมชาติ
==== พาร์สลีย์ใบ ====
พาร์สลีย์กลุ่มหลักสองกลุ่มที่ใช้เป็นสมุนไพร ได้แก่ ฝรั่งเศสหรือใบหยิก (P. crispum Crispum Group; syn. P. crispum var. crispum); และอิตาลีหรือใบแบน (P. crispum Neapolitanum Group; syn. P. crispum var. neapolitanum) ในจำนวนนี้กลุ่ม Neapolitanum มีความคล้ายคลึงกับพืชตามธรรมชาติมากที่สุด ชาวสวนบางคนนิยมปลูกพาร์สลีย์ใบแบนเนื่องจากปลูกได้ง่ายกว่า ทนต่อฝนและแสงแดดได้มากกว่า และว่ากันว่ามีรสชาติที่เข้มข้นกว่า แม้ว่ายังมีการถกเถียงกันอยู่ ในขณะที่คนอื่นชอบพาร์สลีย์ใบหยิกเพราะมีลักษณะที่ดีกว่าในการตกแต่ง ชนิดที่ 3 ที่บางครั้งปลูกทางตอนใต้ของอิตาลี มีก้านใบหนาคล้ายขึ้นฉ่าย
==== พาร์สลีย์ราก ====
พาร์สลีย์อีกประเภทหนึ่งที่ปลูกเพื่อรากคือพาร์สลีย์รากฮัมบวร์ค (อังกฤษ: Hamburg root parsley, P. crispum Radicosum Group, syn. P. crispum var. tuberosum) พาร์สลีย์ประเภทนี้มีรากที่หนากว่าพาร์สลีย์ที่ปลูกไว้สำหรับใบ แม้ว่าไม่ค่อยใช้ในสหราชอาณาจักรและสหรัฐ พาร์สลีย์รากยังสามารถพบได้ทั่วไปในอาหารยุโรปกลางและตะวันออก ซึ่งใช้ในซุปและสตู หรือรับประทานดิบ ๆ เป็นอาหารว่าง (คล้ายกับแคร์รอต)
แม้ว่าพาร์สลีย์รากจะดูคล้ายกับพาร์สนิป ซึ่งเป็นหนึ่งในญาติในวงศ์ Apiaceae แต่รสชาตินั้นแตกต่างกันมาก
== ระเบียนภาพ ==
== อ้างอิง ==
== แหล่งข้อมูลอื่น ==
สมุนไพร
วงศ์ผักชี
วัดลาดเป็ด

วัดลาดเป็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 28 ไร่ 2 งาน 48 ตารางวา มีที่ธรณีสงฆ์ 3 แปลง เนื้อที่ 16 ไร่ พื้นที่ตั้งวัดเป็นที่ราบลุ่มมีทุ่งนาและลำรางส่งน้ำโดยรอบบริเวณวัด
สันนิษฐานว่าสร้างมาแต่ครั้งกรุงศรีอยุธยา แต่คงถูกทิ้งร้างทรุดโทรมไป ได้มารื้อบูรณะใหม่ ตั้งเป็นวัดเมื่อวันที่ 15 มกราคม พ.ศ. 2335 ได้รับพระราชทานวิสุงคามสีมาวันที่ 20 มิถุนายน พ.ศ. 2453 ด้านการศึกษาทางวัดได้เปิดสอนพระปริยัติธรรม ตั้งแต่ พ.ศ. 2500 เป็นต้นมา ได้รับพระราชทานวิสุงคามสีมาครั้งหลังเมื่อวันที่ 7 กุมภาพันธ์ พ.ศ. 2532
อาคารเสนาสนะที่สำคัญ ได้แก่ อุโบสถมีโครงสร้างก่ออิฐถือปูนทรงไทยโบราณ ฐานอาคารหย่อนสำเภาไม่มาก หน้าจั่วไม่มีปูนปั้นแต่ร่องรอยประดับด้วยเครื่องปั้นดินเผา วิหารสร้างขึ้นหลังอุโบสถ ภายในไม่มีโครงสร้างเสา ศาลาการเปรียญ กว้าง 12 เมตร ยาว 26 เมตร สร้างเมื่อ พ.ศ. 2499 เป็นอาคารไม้ หอสวดมนต์ กว้าง 6 เมตร ยาว 6 เมตร สร้างเมื่อ พ.ศ. 2500 เป็นอาคารไม้ และกุฏิสงฆ์ จำนวน 8 หลัง เป็นอาคารไม้
==อ้างอิง==
ลาดเป็ด
โบราณสถานในจังหวัดอ่างทอง
Aenictus anceps

Aenictus anceps เป็นชนิดของมดทหารสีเบจแทนที่พบในประเทศเอริเทรียและประเทศซูดาน
==อ้างอิง==
Dorylinae
วัดพระบรมธาตุสวี

วัดพระบรมธาตุสวี เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสวี อำเภอสวี จังหวัดชุมพร ส่วนด้านหน้าพระธาตุซึ่งติดกับแม่น้ำสวี มีศาลพระเสื้อเมือง
วัดพระบรมธาตุสวี หรือ วัดสวี ตั้งอยู่ หมู่ที่ 5 ตำบล สวี อำเภอสวี ชุมพร 86130 ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2373 วัดมีพระธาตุซึ่งมีตำนานเล่าว่า พระเจ้าศรีธรรมาโศกราช เสด็จยกทัพมาถึงเขตอำเภอสวี เกิดเหตุการณ์มีกาฝูงหนึ่งบินมาจับอยู่บนกองอิฐพากันส่งเสียงร้องและกระพือปีกอื้ออึง เมื่อรื้อกองอิฐออกก็พบฐานเจดีย์และพระบรมสารีริกธาตุ จึงโปรดให้ปฏิสังขรณ์พระเจดีย์ ขนานนามว่า พระธาตุกาวีปีก (วีปีก เป็นภาษาปักษ์ใต้ หมายถึง กระพือปีก) ภายหลังเรียกเพี้ยนสั้นลงว่า พระธาตุสวี ในสมัยต้นรัชกาลพระบาทสมเด็จพระมงกุฎเกล้าเจ้าอยู่หัว ยอดพระธาตุได้หักพังลง จึงมีการบูรณะครั้งใหญ่ และมีการทำนุบำรุงรักษาสืบมา วัดได้รับการประกาศขึ้นทะเบียนโบราณสถาน ในราชกิจจานุเบกษา เล่ม 118 ตอนพิเศษ 127 ง หน้า 10 วันที่ 21 ธันวาคม พ.ศ. 2544 พื้นที่โบราณสถานประมาณ 1 ไร่ 1 งาน 30 ตารางวา
พระธาตุมีลักษณะเป็นเจดีย์ที่ได้รับอิทธิพลรูปแบบจากพระมหาธาตุเจดีย์ นครศรีธรรมราช จึงสันนิษฐานว่าน่าจะสร้างขึ้นในสมัยอยุธยา สูง 14.25 เมตร ฐานสี่เหลี่ยมจัตุรัสกว้างด้านละ 8.50 เมตร มีซุ้มช้างและยักษ์ยืน มีบันไดทางขึ้นทางทิศตะวันออก ชั้นบนทำเป็นซุ้มพระล้อมรอบ ต่อด้วยเจดีย์ทรงระฆังประดับกระเบื้องโมเสกสีทอง และมีเจดีย์ขนาดเล็กประจำมุมทั้งสี่
ในช่วงเทศกาลสงกรานต์ มีการจัดงานแห่ผ้าห่มพระธาตุสวีทุกปี
==อ้างอิง==
พระบรมธาตุสวี
โบราณสถานในจังหวัดชุมพร
Aenictus aratus

Aenictus aratus เป็นชนิดมดทหารสีน้ำตาลเข้มและเบจที่พบในออสเตรเลียตอนบน โดยมีการสังเกตการทำลายปรสิตจากแมลงวันสกุล Phoridae
==อ้างอิง==
Dorylinae
วัดคีรีชัย

วัดคีรีชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย เจ้าอาวาสรูปปัจจุบัน คือ พระครูบรรพตรัตนชัย ปญฺญาวุฑฺโฒ มีที่ดินตั้งวัดเนื้อที่ 3 ไร่ 2 ตารางวา
วัดคีรีชัยตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อวันที่ 4 กันยายน พ.ศ. 2534 ชาวบ้านเรียกว่า วัดริมกรณ์ เพราะอยู่ติดกับแม่น้ำกรณ์ คนทั่วไปรู้จักชื่อ วัดดอยสะเก็น เพราะอยู่ติดกับเขาดอยสะเก็น
อาคารเสนาสนะที่สำคัญ ได้แก่ อุโบสถที่สร้างเมื่อ พ.ศ. 2533 สร้างเสร็จ เมื่อ พ.ศ. 2536 เป็นแบบศิลปะล้านนาประยุกต์ คล้ายอุโบสถวัดร่องขุ่น พระพุทธรูปในอุโบสถเป็นพระพุทธรูปปางมารวิชัยหน้าตักกว้าง 2.7 เมตร สูง 2.93 เมตร นามว่า พระพุทธสิริมงคล
==อ้างอิง==
คีรีชัย
วัดนาคูโมทนามัยปุญญาราม

วัดนาคูโมทนามัยปุญญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไห อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดมีเนื้อที่ 11 ไร่ 3 งาน ปัจจุบันมีพระครูประโชติวุฒิคุณเป็นเจ้าอาวาส
วัดนาคูโมทนามัยปุญญาราม เดิมชื่อ วัดโมทนามันปุญญาราม  เดิมตั้งเป็นสำนักสงฆ์ ตั้งแต่ พ.ศ. 2442 ในสมัยพระบาทสมเด็จพระจุลจอมเกล้าเจ้าอยู่หัว และได้รับอนุญาตให้ตั้งวัดเมื่อ พ.ศ. 2482 โดยมีหลวงนครเป็นผู้ริเริ่มก่อสร้าง ต่อมาได้มีการขุดคูลัดข้างวัดไปคลองบางกะไห เพื่อความสะดวกในการสัญจรไปมา ชาวบ้านจึงเรียกชื่อว่า วัดนาคู ภายหลังเปลี่ยนชื่อมาเป็น "วัดนาคูโมทนามัยปุญญาราม" วัดได้รับพระราชทานวิสุงคามสีมา เมื่อ พ.ศ. 2430 เขตวิสุงคามสีมา กว้าง 40 เมตร ยาว 80 เมตร
อาคารและเสนาสนะที่สำคัญ ได้แก่ อุโบสถ ซึ่งพระประธานในอุโบสถ เป็นพระพุทธรูปปางสะดุ้งมาร สร้างเมื่อ พ.ศ. 2434 ศาลาการเปรียญ กุฏิ เจดีย์ 3 องค์ ซึ่งนายเผือก นางอิ่ม สร้าง 1 องค์ นายหรั่ง นางเป้า สร้าง 1 องค์ และ 1 องค์ คงสร้างในสมัยเดียวกัน โรงเรียนพระปริยัติธรรมสร้างเมื่อ พ.ศ. 2479 และในสมัยพระครูธรรมกิจนิเทศก์ (หลวงพ่อบุญชู นิจเจริญ) เป็นเจ้าอาวาส ได้สร้างโรงเรียนประชาบาล
==อ้างอิง==
นาคูโมทนามัยปุญญาราม
วัดเขาถ้ำแรต

วัดเขาถ้ำแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ทั้งหมด 15 ไร่ ปัจจุบันมีพระครูบรรพตคณานุกูล (วิทยา กตกุสโล) เป็นเจ้าอาวาสวัด
วัดเขาถ้ำแรตได้รับอนุญาตให้ตั้งวัดเมื่อวันที่ 8 สิงหาคม พ.ศ. 2538 ผู้ขออนุญาตให้สร้างวัด คือ นายเคนสุ่ย วงษ์เส ยังไม่ได้รับพระราชทานวิสุงคามสีมา
ภายในวัดเขาถ้ำแรตมีถ้ำขนาดเล็ก มีหินงอกหินย้อย ความลึก 500 เมตร พระสงฆ์จะเข้าไปสวดมนต์ทุกวันพระ ลานข้างในสามารถบรรจุคนได้ประมาณ 50 คน บริเวณถ้ำแรตมีลิงอาศัยอยู่จำนวนมาก อุโบสถของวัดมีพญานาคล้อมอยู่รอบ พระประธานในอุโบสถมีนามว่า หลวงพ่อพุทธศรีศากยะเมตตามหาภูมินทร์
==อ้างอิง==
เขาถ้ำแรต
Lampadaria

Lampadaria เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ กายอานา
สปีชีส์ในสกุล ได้แก่:
Lampadaria rupestris Feuillet & L.E.Skog
== อ้างอิง ==
พืชดอก
รีตูอาเลบิสซาซัฆเล

รีตูอาเลบิสซาซัฆเล (რიტუალების სასახლე) หรือชื่อแปล วังสมรส (Wedding Palace) หรือ วังพิธี (Palace of Rituals) เป็นอาคารในทบิลีซี ผลงานออกแบบโดยสถาปนิกวิคตอร์ จอร์เบนัดเซ และวาฌา ออร์เบลัดเซ สร้างขึ้นในปี 1984 เพื่อใช้เป็นสถานที่สำหรับจัดงานแต่งงาน
== ประวัติศาสตร์ ==
การออกแบบอาคารได้รับอิทธิพลที่หลากหลาย ทั้งจากเอ็กซ์เพรสชั่นนิสต์แบบทศวรรษ 1920 ไปจนถึงสถาปัตยกรรมโบสถ์แบบจอร์เจียยุคกลาง อาคารได้รับคำวิจารณ์ทั้งที่ชื่นชอบและรังเกียจ
นอกจากใช้เป็นสถานที่จัดงานแต่งงานแล้ว อาคารยังใช้เป็นสถานที่แสดงและรับรองอาคันตุกะจากต่างประเทศในบางโอกาส เช่นเมื่อมาร์กาเรต แทตเชอร์ เดินทางเยี่ยมจอร์เจียในปี 1987 ก็เดินทางมาที่นี่เพื่อชมการแสดง นอกจากนี้ในปี 1990 เอียน กิลแลน นักร้องนำวงดีปเพอร์เพิล กับภรรยา บรอน (Bron) กล่าวยืนยันคำปฏิญาณแต่งงานกันที่นี่ ระหว่างที่กิลแลนมาแสดงคอนเสิร์ตที่จอร์เจียในปี 1990
ในปี 2002 บัดรี ปาตาร์กัทซิชวีลี ซื้ออาคารไปเพื่อใช้เป็นที่อยู่อาศัยส่วนบุคคล ข้อมูลจากปี 2013 ระบุว่าอาคารได้ถูกปล่อยเช่าให้แก่บริษัทเอกชนสำหรับจัดงานต่าง ๆ
==อ้างอิง==
สิ่งก่อสร้างในทบิลีซี
วังในประเทศจอร์เจีย
สถาปัตยกรรมสมัยใหม่
ศูนย์วิทยาศาสตร์วิทยาการหุ่นยนต์และไซเบอร์เนติกส์เชิงเทคนิคแห่งรัฐรัสเซีย

ศูนย์วิทยาศาสตร์วิทยาการหุ่นยนต์และไซเบอร์เนติกส์เชิงเทคนิคแห่งรัฐรัสเซีย (ЦНИИ робототехники и технической кибернетики; Russian State Scientific Center for Robotics and Technical Cybernetics) เป็นสถาบันวิจัยด้านไซเบอร์เนติกส์ในประเทศรัสเซีย ตั้งอยู่ที่เมืองเซนต์ปีเตอส์เบิร์ก เชี่ยวชาญเฉพาะทางด้านการพัฒนาซอฟต์แวร์และฮาร์ดแวร์, ไซเบอร์เนติกส์ และวิทยาการหุ่นยนต์
ศูนย์มีส่วนร่วมในการพัฒนาเทคโนโลยีระบบควบคุมการลงจอดแบบซอฟต์ให้กับยานอวกาศโซยุซ และโพรบหุ่นยนต์ลูนา 16 ในปี 1986–1987 สถาบันได้พัฒนาหุ่นยนต์จิ๋วสำหรับเข้าไปปฏิบัติการในเชอร์โนบิลหลังเกิดภัยพิบัติเตาไฟฟ้านิวเคลียร์ และในทศวรรษ 1990 ศูนย์มีส่วนร่วมในการพัฒนายานอวกาศบูรัน
==อ้างอิง==
สถาบันวิจัยในประเทศรัสเซีย
สถาบันวิจัยในสหภาพโซเวียต
สถาบันวิจัย
เสนาธิปไตย

เสนาธิปไตย (Stratocracy)  เป็นรูปแบบการปกครองที่มีทหารเป็นผู้นำ อำนาจรัฐแต่ละฝ่าย (บริหาร, นิติบัญญัติ และตุลาการ) อยู่ภายใต้การควบคุมโดยกำลังทหารโดยชอบด้วยกฎหมาย
ตัวอย่างที่เด่นชัดที่สุดของเสนาธิปไตย คือสภาสันติภาพและการพัฒนาแห่งรัฐ ซึ่งเป็นรัฐบาลทหารที่ปกครองประเทศพม่าระหว่างค.ศ. 1997 ถึง 2011 ภายใต้พลเอกอาวุโสต้านชเว ซึ่งเป็นการปกครองที่ทหารมีอำนาจโดยชอบด้วยกฎหมายโดยไม่ต้องอิงแอบรัฐสภาหรือรัฐธรรมนูญของพลเรือน
คำว่าเสนาธิปไตยในภาษาอังกฤษ ถูกประดิษฐ์ขึ้นโดยเซอร์โรเบิร์ต ฟิล์มเมอร์ เมื่อค.ศ. 1652 ด้วยการประสมคำในภาษากรีกว่า stratos ที่แปลว่ากองทัพ กับ kratos ที่แปลว่าการปกครอง รวมกันเป็น Stratocracy
==อ้างอิง==
ระบอบการปกครอง
การปกครองโดยกลุ่มชนผู้สูงอายุ

การปกครองโดยกลุ่มชนผู้สูงอายุ หรือเคยมีนักวิชาการเสนอคำว่า ชราธิปไตย (Gerontocracy) เป็นระบอบคณาธิปไตยรูปแบบหนึ่ง ซึ่งมีผู้ชราเป็นสมาชิกส่วนใหญ่หรือเกือบทั้งหมดของภาคการเมือง โครงสร้างทางการเมืองของหลายประเทศ ยิ่งสมาชิกหรือรอบครัวของชนชั้นปกครองมีอายุมากขึ้น ก็จะมีอำนาจมากขึ้น ทำให้กลุ่มคนผู้มีความชราที่สุดได้ครองตำแหน่งที่มีอำนาจที่สุด ในหลายสังคม กลุ่มผู้ครองอำนาจอาจไม่มีตำแหน่งผู้นำอย่างเป็นทางการ แต่กลับมีอิทธิพลครอบงำผู้นำที่อยู่ในตำแหน่งอย่างเป็นทางการ โดยสรุป ขราธิปไตยคือสังคมที่ตำแหน่งผู้นำถูกสงวนไว้แก่ผู้ชรา
แนวคิดในการให้ผู้ชราเป็นผู้ครองอำนาจปรากฎอยู่ในหลายวัฒนธรรมตั้งแต่สมัยกรีกโบราณ ดังคำกล่าวอันโด่งดังของเพลโตที่ว่า "ปกครองคือผู้ชรา ยอมตามคือผู้เยาว์" หนึ่งตัวอย่างของสังคมชราธิปไตยคือนครรัฐสปาร์ตา ซึ่งถูกปกครองโดย "เยรูเซีย" (Gerousia) อันเป็นสภานิติบัญญัติที่ประกอบด้วยผู้มีอายุเกินกว่าหกสิบปี และมีวาระการดำรงตำแหน่งตลอดชีพ
==อ้างอิง==
ระบอบการปกครอง
คณาธิปไตย
โรงพยาบาลสตรีและศูนย์สูติกรรมเพรนทิซ

โรงพยาบาลสตรีและศูนย์สูติกรรมเพรนทิซ (Prentice Women's Hospital and Maternity Center) เป็นอดีตโรงพยาบาลในวิทยาเขตดาวน์ทาวน์ชิคาโกของโรงพยาบาลนอร์ธเวสเทิร์นเมมอเรียล มหาวิทยาลัยนอร์ธเวสเทิร์น ในเขตสตรีทเทอร์วิลล์ เนียร์นอร์ธไซด์ของชิคาโก
โรงพยาบาลถูกทุบและแทนที่ด้วยโรงพยาบาลสตรีเพรนทิซราวปี 2013-2014
==สถาปัตยกรรม==
อาคารสถาปัตยกรรมบรูทัลลิสต์ ผลงานออกแบบโดยสถาปนิก เบอร์แทรนด์ โกลด์เบิร์ก มีลักษณะเป็นอาคารควอเตอร์ฟอยล์คอนกรีตเก้าชั้น ประกอบหน้าต่างรูปวงรี และส่วนโพเดียมสูงห้าชั้นที่คานกันอยู่
อาคารใช้งานเป็นศูนย์สูติกรรม (แผนกสูติกรรม/คลอดบุตรของโรงพยาบาล) โดยมีสถานีพยาบาลตั้งอยู่ตรงใจกลางและวอร์ดผู้ป่วยในโลบ (lobes) ทั้งสี่โลบของอาคาร การออกแบบนี้ช่วยร่นระยะทางระหว่างพยาบาลกับผู้ป่วยในวอร์ดลง
ด้วยรูปทรงของอาคารที่แปลกตา วิศวกรโครงสร้าง วิลเลียม เอฟ. เบเคอร์ เคยชื่นชมอาคารนี้ว่า "เป็นตัวอย่างชิ้นเดียวในโลกของ[อาคาร]แบบนี้"
== การทุบทำลายและความพยายามอนุรักษ์ ==
ในเดือนกันยายน 2012 คณะกรรมการจุดสนใจในชิคาโก (Chicago Landmarks Commission) ระบุว่าจะจัดการรับฟังประชาพิจารณ์เกี่ยวกับอาคารในปีเดียวกัน และในเดือนพฤศจิกายน 2012 คณะกรรมการปฏิเสธการขึ้นทะเบียนอาคารเป็นจุดสนใจของเมือง (landmark designation)
ในปลายเดือนพฤศจิกายน 2012 ศาลแขวงเทศมณฑลคุก (Cook County Circuit Court) โดยทนายความนีล คอเฮิน (Neil Cohen) มีคำสั่งให้คณะกรรมการพิจารณาขั้นตอนการขึ้นทะเบียนอาคารใหม่ ส่งผลให้ในเวลานั้นไม่สามารถขอรับใบอนุญาตการทำลายอาคารจากท้องถิ่นได้
ในปี 2013 มหาวิทยาลัยนอร์ธเวสเทิร์นประการว่าได้รับใบอนุมัติการทำลายอาคาร ทรัสต์เพื่อการอนุรักษ์ประวัติศาสตร์แห่งชาติ (National Trust for Historic Preservation) บันทึกว่าอาคารนี้เป็นหนึ่งในสิบโบราณสถานที่หายไปในปี 2013
ในเดือนตุลาคม 2013 มีการปล่อยวิดีโอสารคดีความยาวแปดนาทีเกี่ยวกับความพยายามที่จะปกป้องอาคารนี้
การทำลายอาคารเสร็จสิ้นในเดือนตุลาคม 2014
==ระเบียงภาพ==
Image:Prentice Hospital 2.jpg|มองจากทางใต้
Image:Prentice Women's Hospital, After Dark (Chicago, IL).jpg|ฟาซาดอาคารและหน้าต่างรูปวงรียามค่ำคืน
Image:Prentice Women's Hospital Chicago.JPG|อาคาร
==อ้างอิง==
โรงพยาบาลในสหรัฐ
ตึกระฟ้าในชิคาโก
สถาปัตยกรรมบรูทัลลิสต์
ก่อตั้งในปี พ.ศ. 2518
บาลเฟรินทาวเวอร์

บาลเฟรินทาวเวอร์ (Balfron Tower) เป็นอาคารที่อยู่อาศัยความสูง 26 ชั้นในย่านพอพพล่าร์ ทาวเวอร์ฮามเลทส์ ลอนดอน สร้างด้วยสถาปัตยกรรมบรูทัลลิสต์ และเป็นส่วนหนึ่งของบราวน์ฟีลด์เอสเตท (Brownfield Estate) บ้านสังคมสงเคราะห์ของรัฐบาล ตั้งอยู่ติดกับชริสพ์สตรีทมาร์เก็ต อาคารเป็นผลงานออกแบบโดย แอร์เนอ โกลด์ฟิงเงอร์ ในปั 1963 ให้กับสภามณฑลลอนดอน สร้างขึ้นในปี 1965–67 โดยสภาเกรทเทอร์ลอนดอน และได้รับการขึ้นทะเบียนในปี 1996 (เกรด II*, จากเดิมเกรด II) อาคารมีความคล้ายคลึงในทางรูปแบบกับอาคารเทรลลิคทาวเวอร์ของโกลด์ฟิงเงอร์ซึ่งสร้างขึ้นในภายหลัง
== อ้างอิง ==
สิ่งก่อสร้างในลอนดอน
ตึกระฟ้าในลอนดอน
สถาปัตยกรรมบรูทัลลิสต์ในลอนดอน
สิ่งก่อสร้างภายใต้การพิทักษ์ระดับ 2
แอร์แวนด์เคนอร์

แอร์แวนด์เคนอร์ (اروندكنار) เป็นเมืองและเมืองหลักในอำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 9,761 คนใน 1,897 ครัวเรือน
==อ้างอิง==
เมืองในประเทศอิหร่าน
เมืองท่าในประเทศอิหร่าน
โฆย์

โฆย์ (خوی; خوی, Xoy ,خۆی) เป็นเมืองและเมืองหลักในเทศมณฑลโฆย์ จังหวัดอาเซอร์ไบจานตะวันตก ประเทศอิหร่าน เมืองนี้มีชื่อเล่นว่าเมืองแห่งดอกทานตะวันแห่งอิหร่าน จากสำมะโน พ.ศ. 2549 เมืองนี้มีประชากร 178,708 คน และมีประชากรใน พ.ศ. 2555 ประมาณ 200,985 คน ประชากรในเมืองมีทั้งชาวอาเซอร์ไบจานและชาวเคิร์ด ศาสนาหลักคือศาสนาอิสลามนิกายชีอะฮ์และซุนนี
เมืองนี้เคยมีประวัติศาสตร์ยาวนาน โดยเคยถูกอาณาจักรมีเดียครอบครองเป็นเวลานาน และเป็นศูนย์กลางสำคัญของชาวคริสต์
==ภูมิอากาศ==
การแบ่งเขตภูมิอากาศแบบเคิพเพินจัดให้เมืองนี้อยู่ในสภาพภูมิอากาศแบบกึ่งทะเลทรายเขตอบอุ่น (BSk)
==อ้างอิง==
==ข้อมูล==
==แหล่งข้อมูลอื่น==
The first portal fun of recreational and cultural city of Khoy 
Official website of Khoyee people's assembly
Khoy government 
Khoy Municipality
Nima Language Center
Khoy journal
เมืองในประเทศอิหร่าน
แอบบีเซนต์จอห์น (คอลเลจวิลล์)

แอบบีเซนต์จอห์น (Saint John's Abbey) เป็นอารามเบเนดิกตินในคอลเลจวิลล์ รัฐมินนิโซตา สหรัฐ แอบบีก่อตั้งขึ้นโดยคณะนักบวชจากเซนต์วินเซนต์อาร์คแอบบีในเพนซิลเวเนียเมื่อปี 1856 แอบบีนี้เป็นหนึ่งในแอบบีเบเนดิกตินที่ใหญ่ที่สุดในตะวันตก มีนักบวชประจำอยู่ 133 คน คุณพ่อยอห์น คลาสเซน (Right Reverend Fr. John Klassen, OSB) เป็นเจ้าอาวาสคนที่สิบและคนปัจจุบัน
โรวเรียนที่ตั้งขึ้นของแอบบีต่อมาเติบโตขึ้นเป็นมหาวิทยาลัยเซนต์จอห์นในปี 1883 อาคารจำนวน 17 หลังที่สร้างระหว่างปี 1868 ถึง 1959 ในพื้นที่ของแอบบีและมหาวิทยาลัยได้รับการขึ้นทะเบียนเป็น
วอลเลย์บอลหญิงไทยแลนด์ลีก 2021-22

วอลเลย์บอลหญิงไทยแลนด์ลีก 2021-22 หรือ เอสโคล่า วอลเลย์บอลหญิงไทยแลนด์ลีก 2564 โดยครั้งนี้จัดขึ้นเป็นครั้งที่ 17 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
== ทีมที่เข้าร่วมแข่งขัน ==
=== ข้อมูลสโมสรและผู้สนับสนุน ===
=== ผู้เล่นต่างชาติ ===
== การตัดสินลำดับจากผลการแข่งขัน ==
ในการแข่งขันหากผลว่ามีผลเท่ากันจะตัดสินตามลำดับดังนี้
แต้มจากผลการแข่งขัน: นัดที่แข่งขันชนะ 3–0 หรือ 3–1  ทีมที่ชนะจะได้ 3 แต้ม ทีมที่แพ้ได้ 0 แต้ม, ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
จำนวนนัด(แมทช์)ที่แข่งชนะ
อัตราส่วนเซ็ตที่ชนะต่อเซ็ตที่แพ้
อัตราส่วนแต้มที่ทำได้ต่อแต้มที่เสียของทุกนัด
หากทีมใดๆมีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆตัดสิน
== เลกแรก ==
=== ตารางคะแนน ===
|}
=== ตารางแข่งขัน ===
==== สัปดาห์ที่ 1 ====
สนามแข่งขัน: เอ็มซีซี ฮอลล์ เดอะมอลล์ บางกะปิ กรุงเทพมหานคร
|}
==== สัปดาห์ที่ 2 ====
สนามแข่งขัน :เอ็มซีซี ฮอลล์ เดอะมอลล์ บางกะปิ กรุงเทพมหานคร
|}
==== สัปดาห์ที่ 3 ====
สนามแข่งขัน :เอ็มซีซี ฮอลล์ เดอะมอลล์ บางกะปิ กรุงเทพมหานคร
|}
==== สัปดาห์ที่ 4 ====
สนามแข่งขัน : อาคารกีฬา นิมิบุตร กรุงเทพมหานคร
|}
==== สัปดาห์ที่5 ====
สนามแข่ง: อาคารกีฬา นิมิบุตร กรุงเทพมหานคร 
|}
== อันดับการแข่งขัน ==
== ดูเพิ่ม ==
วอลเลย์บอลชายไทยแลนด์ลีก 2021-22
== อ้างอิง ==
== แหล่งข้อมูลอื่น ==
วอลเลย์บอลหญิงไทยแลนด์ลีก
วอลเลย์บอลในปี พ.ศ. 2564
วอลเลย์บอลในปี พ.ศ. 2565
กีฬาในประเทศไทยปี พ.ศ. 2564
กีฬาในประเทศไทยปี พ.ศ. 2565
สโมสรวอลเลย์บอลในประเทศไทย
การแข่งขันกีฬาที่เลื่อนออกไปเนื่องจากการระบาดทั่วของโควิด-19
สโมสรฟุตบอลนครราชสีมา ห้วยแถลง ยูไนเต็ด ในฤดูกาล 2560

การแข่งขันฟุตบอลของนครราชสีมา ห้วยแถลง ยูไนเต็ด ประจำปี พ.ศ. 2560 เป็นการเข้าร่วมแข่งขันในไทยลีก 4 เป็นครั้งแรก จากซื้อสิทธิ์ในการลงแข่งขันจากสโมสรฟุตบอลพัทยา ซิตี้
== ไทยลีก 4 ==
=== ตารางคะแนน ===
|rowspan=3|รอบแชมเปียนส์ลีก เพื่อเลื่อนชั้นไปสู่ไทยลีก 3 ฤดูกาล 2561
|}
== ช้าง เอฟเอคัพ ==
== โตโยต้า ลีกคัพ ==
==อ้างอิง==
==แหล่งข้อมูลอื่น==
ไทยลีก
เพจ officeial ของสโมสร
60
นครราชสีมา ยูไนเต็ด
สโมสรฟุตบอลห้วยแถลง เอฟซี ในฤดูกาล 2559

การแข่งขันฟุตบอลของ ห้วยแถลง เอฟซี ประจำปี พ.ศ. 2559
== ลีกดิวิชัน 3 ==
==อ้างอิง==
==แหล่งข้อมูลอื่น==
ไทยลีก
เพจ officeial ของสโมสร
59
ห้วยแถลง เอฟซี
Hemsleya

Hemsleya เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ เทือกเขาหิมาลัยตะวันออก ถึงทางตอนใต้ของจีนและ ปาปัวเซีย มีถิ่นกำเนิดในประเทศของ อัสสัม (ในอินเดีย), หมู่เกาะบิสมาร์ก (กลุ่มเกาะ, ส่วนหนึ่งของ ปาปัวนิวกินี), จีน, เทือกเขาหิมาลัยตะวันออก, มาลูกู] หมู่เกา], นิวกินี, ไทย และเวียดนาม
สปีชีส์ในสกุล ได้แก่:
Hemsleya amabilis 
Hemsleya carnosiflora 
Hemsleya chengyihana 
Hemsleya chinensis 
Hemsleya cirromitrata 
Hemsleya delavayi 
Hemsleya dipteriga 
Hemsleya dolichocarpa 
Hemsleya dulongjiangensis 
Hemsleya ellipsoidea 
Hemsleya emeiensis 
Hemsleya endecaphylla 
Hemsleya gigantha 
Hemsleya graciliflora 
Hemsleya kunmingensis 
Hemsleya lijiangensis 
Hemsleya macrocarpa 
Hemsleya macrosperma 
Hemsleya mitrata 
Hemsleya panacis-scandens 
Hemsleya panlongqi 
Hemsleya peekelii 
Hemsleya pengxianensis 
Hemsleya sphaerocarpa 
Hemsleya turbinata 
Hemsleya zhejiangensis 
== อ้างอิง ==
พืชดอก
Icacina

Icacina เป็นสกุลของพืชดอกที่อยู่ในวงศ์ Icacinaceae.
ถิ่นกำเนิดของมันคือ เคปเวิร์ด ตะวันตก แอฟริกาเขตร้อน ถึงซูดานใต้และแองโกลา
สปีชีส์ในสกุล ได้แก่:
Icacina claessensii 
Icacina guessfeldtii 
Icacina mannii 
Icacina oliviformis 
Icacina trichantha 
== อ้างอิง ==
พืชดอก
Icuria

Icuria เป็นสกุลของพืชดอกที่อยู่ในวงศ์ Fabaceae.
ถิ่นกำเนิดของมันคือ โมซัมบิก
สปีชีส์ในสกุล ได้แก่:
Icuria dunensis Wieringa
== อ้างอิง ==
พืชดอก